b'\n_START_ARTICLE_\nValentin Zeileis\n_START_SECTION_\n\xc5\xbdivljenje\n_START_PARAGRAPH_\nZeileis je bil sin kova\xc4\x8da in se je po vzoru o\xc4\x8deta priu\xc4\x8dil obrti oblikovalca kovin.  Nekateri viri sicer navajajo, da je bil zgolj priu\xc4\x8deni klju\xc4\x8davni\xc4\x8dar.  V N\xc3\xbcrnbergu je pri\xc5\xa1el v stik s podporniki teozofije, pa tudi z ljudmi iz znanstvenih krogov. Leta 1898 se je poro\xc4\x8dil s pianistko Helene Gundler.  Njun edini sin je bil rojen istega leta.  Po razvezi leta 1903 se je Zeileis preselil na Dunaj in se poro\xc4\x8dil s Friederike Mautner Markhof, h\xc4\x8derjo bogate industrijske dru\xc5\xbeine. _NEWLINE_Od leta 1903 je Valentin Zeileis delal kot obrtnik v dunajski obrtni\xc5\xa1ki zdru\xc5\xbebi Wiener Werkst\xc3\xa4tte in med drugim udejanil dela umetnika Kolomana Moserja (poro\xc4\x8den z (E)ditho Mautner Markhof). _NEWLINE_Mladi mo\xc5\xbe je delal tudi kot skrbnik \xc5\xbeivali, trener in "zdravilec", vse s pomo\xc4\x8djo povezav z dru\xc5\xbeinama Mautner-Markhof in Reininghaus. Zeileis se je ukvarjal predvsem s poskusi z uporabo elektri\xc4\x8dne energije v medicinske namene - z visokofrekven\xc4\x8dnimi izmeni\xc4\x8dnimi tokovi.  Potem, ko je kupil Vodni stolp v Gallspachu (1912), je Zeileis  v tem zgornjem avstrijskem mestu leta 1920 za\xc4\x8del z delovanjem (ki so ga zdravniki, med njimi je bil tudi Julius Wagner-Jauregg, ozna\xc4\x8devali kot \xc5\xa1arlatanstvo). Leta 1929 je tam zgradil In\xc5\xa1titut Zeileis. _NEWLINE_Po vstopu sina Friedricha G. Zeileisa v zdravni\xc5\xa1ko ekipo, v vlogi mlaj\xc5\xa1ega  partnerja, je bilo treba delovanje postaviti v trdnej\xc5\xa1i pravni okvir. Zeileis mlaj\xc5\xa1i je namre\xc4\x8d doktoriral v Nem\xc4\x8diji, zato so imeli te\xc5\xbeave z nostrifikacijo.  In\xc5\xa1titut je prejel uradno potrditev \xc5\xa1ele junija leta 1950. _NEWLINE_Leta 1926 je Valentin Zeileis postal \xc4\x8dastni ob\xc4\x8dan Gallspacha. _NEWLINE_Fritz Zeileis (1898-1978) je po smrti o\xc4\x8deta nadaljeval delo. Dolgoletni direktor In\xc5\xa1tituta Zeileis je prav tako postal \xc4\x8dastni ob\xc4\x8dan Gallspacha in sicer leta 1937. Leta 1978 je prejel Veliko zlato medaljo Republike Avstrije za zasluge.'